Source: https://ficek.sk/do-kedy-mozem-poziadat-o-urcenie-otcovstva-14029
Timestamp: 2020-08-04 20:19:18+00:00
Document Index: 14665087

Matched Legal Cases: ['§ 94', '§ 90', '§ 91', 'súd ', '§ 85', 'súd ', 'súd ', 'súd ', '§ 94', 'Súd ', 'súd ', 'súd ', 'súd ', '§ 91', 'Súd ', 'súd ', 'súd ', 'súd ', '§ 73', '§ 94', '§ 95', 'súd ', '§ 55', '§ 95']

[2020] Do kedy môžem požiadať o určenie otcovstva?
Otázka: Do kedy môžem požiadať o určenie otcovstva?
Dobry den, chcem sa spytat do kolko mesiacov alebo rokov mozem poziadat o urcenie otcovstva, nakolko dcera ma rok a zatial som to neriesila partner sa staral a prispieval len nechcel uznat otcostvo, len do buducna dcery sa mi to zda neferove dakujem za radu.
Odpoveď: Do kedy môžem požiadať o určenie otcovstva?
otcovstvo sa v našom Zákone o rodine (ZR) určuje na základe domnienok otcovstva. Z Vasej otázky nie je jasné, či ste manželmi alebo nie. Je to dôležitá skutočnosť vzhľadom na dôkladné zodpovedanie otázky. Budem však vychádzať doslovne z toho, že ide o Vášho partnera a teda zrejme nie manžela.
Pokiaľ skutočne nechce partner uznať otcovstvo, prichádza do úvahy tzv 3.domnienka, podľa § 94 ods.2 ZR. Aktívne legitimovanou, a teda oprávnenou podať návrh ste aj vy z pozície matky dieťaťa. Lehotu na podanie návrhu zákon o rodine neuvádza, a teda tento návrh môžete podať aj v súčasnosti. Bude, ale nutné preukázať, že ste s otcom dieťaťa mali súlož v tzv. rozhodnom čase (čas kedy od súlože do narodenia prešlo minimálne 180 ale nie viac ako 300 dní), ak sa Vám to podarí úspešne preukázať automaticky je otec považovaný za otca dieťaťa a pokiaľ sa mu nepodarí v tom istom spore zaprieť svoje otcovstvo, právoplatnosťou rozhodnutia sa stane otcom dieťaťa aj z právneho hľadiska. Návrh smerujte voči domnelému otcovi ako odporcovi.
Upozorňujem Vás, že pokiaľ by v spore dotyčný výslovne uznal, že je otec, postupuje sa podľa 2.domnienky (§ 90 ZR), nakoľko ide o určenie otcovstva súhlasným vyhlásením a od právoplatnosti rozhodnutia mu plynie 3 ročná lehota na podanie návrhu nazapretie otcovstva.
Podotázka: Do kedy môžem požiadať o určenie otcovstva? (Rodinné právo)
Dobrý deň, v r. 2012 sa mi narodila dcérka na SR, kde biológickým otcom je turecký občan žijúci v Istanbule. Žili sme v jednej domácnosti asi rok. Mesiac pred pôrodom som z Turecka odišla, ale neuviedla som ho ako otca. Do 2 rokov dieťaťa mi platil výživné 1000 eur každý mesiac. Potom prestal, dala som to k súdu, kde je to podané už 3 roky, kde sa malo určiť otcovstvo a následne výživné. Ale doteraz nebolo ani len pojednávanie. Je toto podľa Vás štandardné, že za 3 roky nebolo pojednávanie? Vo veci sa nič nekoná. Píšeme sťažnosti, ale nič. Podľa mňa sudkyňa asi nevie ako má postupovať. Ak by ste mi vedeli poradiť ako ďalej. Či podať žiadosť na zmenu sudcu, alebo od čoho závisí, aby sa prípad začal hýbať. Ďakujem veľmi krásne. S pozdravom.
Dobrý deň, nie je možné, aby za 3 roky nebolo ani len jedno pojednávanie. Ak máte záujem, môžeme Vám pomôcť aspoň s tým, aby sudkyňa začala konať. Je dosť možné, že nevie, čo má robiť.
Vaša vec je už v takom stave, že je to na podanie ústavnej sťažnosti. S tymto Vám vieme pomôcť aj bezplatne.
Môžete mi napísať na môj email advokat@ficek.sk.
Zdravim vas, pred 6 rokmi som mal frajerku a ta otehotnela. V podstate v 3 mesiaci mi oznamila, ze to nie je moje. Odvtedy sme prerusili kontakt. Ja som sa ozenil, mam 2 dcerky. Cez soc. siete mi zacala pisat, ze ma dava na sud ohladom urcenia otcovstva. Momentalne mame hypoteku, pozicky , ktore prevysuju nas prijem v rodine. Ja som zivnostnik. Mam strach, ze budem muset zaplatit testy DNA, a ze budem musiet platit vyzine matke, ktora to robi cisto z vypocitavosti. Co mam robit? Dakujem
Dobrý deň, v prípade, že uznávate otcovstvo, môžete sa vyhnúť jeho určeniu rozhodnutím súdu na podklade výsledkov znaleckého dokazovania. Podľa § 91 zákona o rodine, za otca sa považuje muž, ktorého otcovstvo bolo určené súhlasným vyhlásením rodičov. Súhlasné vyhlásenie rodičov musí byť urobené pred matričným úradom alebo pred súdom. Ak máte pochybnosti, odporúčam Vám v konaní o určenie otcovstva žiadať o test DNA a to aj za cenu náhrady znaleckého dokazovania. S určením otcovstva je spojená vyživovacia povinnosť rodiča k dieťaťu. Na výške výživného sa môžu rodičia dieťaťa dohodnúť, v opačnom prípade ho určí súd s prihliadnutím na potreby maloletého dieťaťa a schopnosti, možnosti a majetkové pomery otca.
Dobry den. Chcel by som sa spytat. Priatelka je este stale vydata za byvaleho manzela a ostala tehotna. Je nejaka moznost urcit otcovstvo este pred narodenim dietata? Alebo automaticky bude otcovstvo priznane jej manzelovi? Dakujem za odpoved
Dobrý deň, otcovstvo sa v našom právnom poriadku určuje podľa ustanovení § 85 a nasl. zákona o rodine. Vzhľadom na to, že Vaša priateľka je stále v manželstve, tak sa podľa týchto zákonných ustanovení za otca dieťaťa považuje manžel matky. Nakoľko vo Vašom prípade tak nie je, tak bude potrebné v prvom rade zaprieť otcovstvo manžela matky a následne po úspešnom zapretí otcovstvo bude možné určiť otcovstvo súhlasným vyhlásením pred matrikou.
Dobrý deň, prosím Vás o radu. Mám 14 r. syna či je možné i v tomto veku uviesť otca dieťaťa do rodného listu, i bez jeho prítomnosti kedže sa dlhší čas ukrýva v ČR. Ďakujem.
Dobrý deň, je možné určiť otcovstvo k dieťaťu aj vo veku 14. roka života. Vzhľadom na to, že je pobyt otca dieťaťa neznámy bude možné otcovstvo k dieťaťu určiť iba súdom. Tzn. že sa v tomto prípade bude otcovstvo určovať treťou domnienkou - súdnym rozhodnutím. Budete musieť podať na súd návrh na určenie otcovstva a popísať v návrhu všetky podstatné okolnosti tejto právnej veci. Popísať najmä skutočnosti, ktoré nasvedčujú tomu, že osoba, ktorú ste vo svojom návrhu označili je otcom dieťaťa. Ak Vám nie je známy jeho aktuálny pobyt, uveďte súdu v žalobe pri jeho označení jeho trvalý pobyt s tým, že zároveň v návrhu súdu uveďte, že podľa Vašich informácií sa nachádza na neznámom mieste v ČR. S konaním o určenie otcovstva je zo zákona spojené aj konanie o určenie výživného. Tzn. že ak súd po vykonaní potrebného dokazovania bude mať za to, že osoba, ktorú vo svojom návrhu označíte je otcom dieťaťa, zároveň mu súd určí vyživovaciu povinnosť.
Dobrý deň, podľa § 94 zákona o rodine, ak nedošlo k určeniu otcovstva súhlasným vyhlásením rodičov, môže dieťa, matka alebo muž, ktorý tvrdí, že je otcom, navrhnúť, aby otcovstvo určil súd. Muž, ktorý o sebe tvrdí, že je otcom dieťaťa, je tak legitimovaný na podanie súdnej žaloby o určenie otcovstva. Súd bude v konaní predovšetkým skúmať, či Váš bývalý partner s Vami v rozhodujúcom čase súložil, resp. nariadi znalecké dokazovanie z odboru genetiky a analýzy DNA, ktoré s určitosťou na 99 % dokáže potvrdiť alebo vyvrátiť otcovstvo. S konaním o určenie otcovstva je spojené aj konanie o výchove a výžive maloletého dieťaťa. Na základe Vami uvedených okolností však nepredpokladám, že by v prípade potvrdenia otcovstva, súd nariadil striedavú starostlivosť. Z hľadiska nízkeho veku dieťaťa, absencie akéhokoľvek doterajšieho styku s druhým rodičom, posúdenia otázky morálnych a charakterových vlastností otca, by podľa môjho názoru striedavá starostlivosť nebola v záujme dieťaťa.
Dobrý deň. Chcela by som sa spýtať. Priateľa zobrali do výkonu trestu odňatia slobody keď som bola v 6 mesiaci tehotenstva. Narodila sa nám dcérka a chcela by som, aby podal na súd návrh na určenie otcovstva alebo poprípade ja by som podala. Ako to prebieha? Príde priateľ na súd a povie že je otcom ? A asi ako by mal návrh na určenie otcovstva vyzerať. Vopred ďakujem za odpoveď. Prajem pekný deň.
Odpovedá: JUDr. Milan Ficek, advokát (odpoveď odoslaná: 23.07.2015)
podľa § 91 ods. 1, 2 zák. č. 36/2005 Z. z. o rodine: “ 1) Za otca sa považuje muž, ktorého otcovstvo bolo určené súhlasným vyhlásením rodičov. 2) Súhlasné vyhlásenie rodičov musí byť urobené pred matričným úradom alebo pred súdom.” Vo Vašom prípade je možné, aby bolo urobené súhlasné vyhlásenie pred súdom. Súd vypočuje najprv matku, ktorá označí otca. Následne súd vypočuje toho, koho matka označí za otca dieťaťa. Ak je vyhlásenie oboch strán rovnaké uvedie to súd do zápisnice. Túto skutočnosť, že došlo k určeniu otcovstva súhlasným vyhlásením rodičov, súd oznámi matričnému úradu. V tomto konaní sa postupuje podľa § 73OSP. Pokiaľ by bolo možné urobiť súhlasné vyhlásenie pred matrikou je nutné dohodnúť postup s Ústavom na výkon trestu odňatia slobody.
Nepíšete, či Váš priateľ súhlasí s určením otcovstva. Pokiaľ by nesúhlasil, postupovalo by sa podľa § 94 ZoR: “1) Ak nedošlo k určeniu otcovstva súhlasným vyhlásením rodičov, môže dieťa, matka alebo muž, ktorý tvrdí, že je otcom, navrhnúť, aby otcovstvo určil súd. 2) Za otca sa považuje muž, ktorý s matkou dieťaťa súložil v čase, od ktorého neprešlo do narodenia dieťaťa menej ako stoosemdesiat a viac ako tristo dní, ak jeho otcovstvo nevylučujú závažné okolnosti.”
Dobry den, chcela by som sa spytat co by mal robit moj kamarat, ktory sa s priatelkou rozisiel a nevedel, ze je tehotna a o narodeni dietata sa dozvedel prostrednictvom socialnej siete? Jeho byvala priatelka mu neoznamila, ze je tehotna a nakolko je dieta uz na svete este ho nekontaktovala. Ako by mal postupovat? Mala pravo jeho byvala priatelka uviest jeho ako otca aj ked on o dietati nic nevedel? Ma pravo uviest ho ako otca ak o nom vsetko vie? Dakujem za pomoc
Odpovedá: JUDr. Milan Ficek, advokát (odpoveď odoslaná: 15.07.2015)
Dobrý deň, priateľka Vášho kamaráta nemala právo uviesť ho v rodnom liste ako otca. Pri narodení dieťaťa sa otcovstvo určuje 3 právnymi domnienkami, pričom nakoľko Váš kamarát nebol manželom matky prichádzajú do úvahy len 2 domnienky. Tzn. že matka mohla uviesť Vášho kamaráta ako otca v rodnom liste dieťaťa len po ich súhlasnom vyhlásení pred matričným úradom alebo súdom, že je otcom alebo na základe rozhodnutia súdu o tom, že on je otcom. Nakoľko z Vašej otázky nevyplýva, že by sa niektorá z vyššie uvedených skutočností stala, matka dieťaťa nemala právo uviesť Vášho kamaráta v rodnom liste ako otca. Ak si Váš kamarát myslí, že nie je otcom môže otcovstvo na súde zaprieť. Otcovstvo sa zapiera na súde na základe návrhu otca, ktorý sa podáva voči dieťaťu a matke. Odporúčam vypýtať si od matky rodný list dieťaťa, aby mal Váš kamarát doklad o tom, že je zapísaný ako otec dieťaťa, hoci neprávom.
Dobrý deň, chcela by som sa opýtať, ako má byť označený muž v žalobe o určenie otcovstva, ak už zomrel. Pripojím k dátumu narodenia aj dátum úmrtia?
Odpovedá: JUDr. Milan Ficek, advokát (odpoveď odoslaná: 05.12.2013)
Dobrý deň. V takomto prípade sa v zmysle § 95 ods. 1 návrh na určenie otcovstva podáva voči súdom ustanovenému opatrovníkovi. Z tohto dôvodu treba ako odporcu určiť opatrovníka a až v samotnom návrhu uvediete, kedy domnelý otec dieťaťa zomrel. Uvedenému nasvedčuje aj ustálená judikatúra, napr. R 5/1979:
Žaloba o určenie otcovstva muža, ktorý už nie je nažive, smeruje a konanie o tejto žalobe sa vedie proti opatrovníkovi zomretého, ktorého ustanovil súd (§ 55ZR; teraz § 95), a nie proti zomretému, zastúpenému opatrovníkom.
Určenie otcovstva a výživné na dieťa
Otec nie je zapísaný v rodnom liste
Odmietnutie DNA testov